**ПРИПРЕМА ЗА ЧАС У КОМБИНОВАНОМ ОДЕЉЕЊУ**

**ПРВИ РАЗРЕД – МАТЕМАТИКА**

Наставна јединица: **Број девет**- обрада

Циљеви и задаци часа: уоча­ва­ње и из­два­ја­ње де­ве­то­чла­них ску­по­ва; усва­ја­ње и ­пам­ће­ње ци­фре 9; за­пи­си­ва­ње цифре 9

Образовни стандарди 1МА. 1.1.1.

**ТРЕЋИ РАЗРЕД - СРПСКИ ЈЕЗИК**

Наставна јединица: „**Чардак ни на небу ни на земљи**“- утврђивање

Циљеви и задаци часа: усвајање основних карактеристика бајке , богаћење речника, уочавање и разликовање људских врлина и мана, развијање креативности и самосталности.

Образовни стандарди: 1СЈ.1.5.1. , 1СЈ.1.5.2., 1СЈ.2.5.4., 1СЈ.3.5.1., 1СЈ.3.5.4.

ТОК ЧАСА:

* Подела ученика трећег разреда у 3 групе користећи листиће са исписаним народним умотворинама:

Ко другоме јаму копа, сам у њу пада- пословица

Наш војвода воду пије, а над њим се барјак вије- загонетка

Црн јарац, црн трн, црн брсти трн- брзалица

Ученици проналазе одговарајуће делове и формирају групе од по 3 члана.

* Ученицима првог разреда истичем циљ часа а то је обрада броја девет; ученици записују наслов у свеске и цртају појам везан за тај број.
* Истичем циљ часа за ученике трећег разред, а то је утврђивање текста „ Чардак ни на небу ни на земљи“и делим задатке за групе.

Прва група

1.Представите главне и споредне ликове из бајке „ Чардак ни на небу ни на земљи“.

2. Какве све поруке носи ова бајка? Наведите их.

Друга група

1.Напишите све што знате о одликама бајки :

- шта је бајка?

- каква је бајка „ Чардак ни на небу ни на земљи“?

- стварно и нестварно у бајци?

- шта побеђује у свакој бајци ?

Трећа група

1. Прочитајте бајку „ Чардак ни на небу ни на земљи“ и забележите све мање познате речи,

а затим у речнику пронађите њихово значење.

Ученици самостално раде задатке , повремено их обилазим и дајем потребне сугестије.

* Ученицима првог разреда показујем како се правилно пише цифра девет и они вежбају писање ове цифре – броја у свеске.

Посматрамо слике из уџбеника и анализирамо их , а затим радимо задатке из радне свеске.

Ученици који први заврше, добијају додатне задатке .

Оне ученике који реше све предвиђене задатке укључујем у рад са трећим разредом, тако што

им дајем да напишу наслов бајке који ће касније залепити на пано.

* Ученици трећег разреда по групама представљају своје радове које заједнички коментари-

шемо а затим лепимо на пано спајајући све у једну целину.

**Учитељица ДРАГАНА ЧОЛАКОВИЋ**